CELEX: 32011D0485
Language: et
Date: 2011-07-29 00:00:00
Title: Komisjoni rakendusotsus, 29. juuli 2011 , millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses (teatavaks tehtud numbri K(2011) 5444 all) EMPs kohaldatav tekst

30.7.2011   
            
            
               ET
            
            
               Euroopa Liidu Teataja
            
            
               L 198/71
            
         KOMISJONI RAKENDUSOTSUS,
   29. juuli 2011,
   millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses
   (teatavaks tehtud numbri K(2011) 5444 all)
   (EMPs kohaldatav tekst)
   (2011/485/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjon tegi 7. novembril 2008 Euroopa postside- ja telekommunikatsiooniadministratsioonide konverentsile (European Conference of Postal and Telecommunications Administrations, edaspidi „CEPT”) ülesandeks teostada otsuse 2005/50/EÜ (2) artikli 5 lõike 2 kohase põhjaliku läbivaatuse jaoks tehnilisi uuringuid sõidukite lähitoimeradarseadmete kohta ning raadiotehnilise ühilduvuse uuringuid seoses raadiosagedusala 24 GHz võimalike teistsuguste kasutamisviisidega.
            
         
               (2)
            
            
               CEPTi aruanded nr 36 ja 37, mis esitati nimetatud ülesande alusel, ning otsuse 2005/50/EÜ kohane põhjalik läbivaatus seoses sagedusalasid 24 GHz ja 79 GHz käsitlevate arengusuundumustega osutavad sellele, et kõnealuse otsuse artikli 2 punktis 5 sätestatud kontrollkuupäev 30. juuni 2013 on endiselt kehtiv ning et sagedusala 24 GHz teiste kasutajate kahjuliku mõju puudumist silmas pidades puudub vajadus kõnealuse tähtaja pikendamiseks.
            
         
               (3)
            
            
               Praegu arendatakse välja sellist sõidukite lähitoimeradarite tehnoloogiat, mis töötab sagedusalas 79 GHz. Samas on selgeid tõendeid selle kohta, et kõnealuse tehnoloogia rakendusi ei ole võimalik autotööstusesse integreerida selleks tähtpäevaks, mis on kehtestatud sagedusalas 24 GHz töötavate lähitoimeradarite jaoks, ning et arendus-, integreerimis- ja katsetusetapi jaoks veel vajalikku aega silmas pidades on tõenäoline, et sagedusalas 79 GHz töötavad sõidukite radarid oleks otstarbekas massiliselt turule lubada 2018. aastal või kõige rohkem mõni aasta varem.
            
         
               (4)
            
            
               Peale selle on vaja lisaaega, et viia sagedusala 24 GHz kasutavad automudelid üle sagedusala 79 GHz kasutamisele, kui kõnealust tehnoloogiat kasutavad uued automudelid tulevad kasutusele.
            
         
               (5)
            
            
               Oluline on tagada sagedusala 24 GHz kasutavate radaritega varustatud autode praeguse ja tulevase tootmise säilimine, kuna kõnealused radarid on liiklusohutuse seisukohast tähtsad ja sellised seadmed tuleb püüda kasutusele võtta võimalikult paljudes autodes. Seepärast tuleb vältida olukorda, kus radarite käsutusse ei jää enam raadiospektrit, mistõttu on vaja ajutist lahendust, et tagada üleminek ajavahemikus 1. juulist 2013 kuni 1. jaanuarini 2018. Täiendava üleminekuaja võimaldamiseks tuleks tähtaega 1. jaanuar 2018 pikendada nelja aasta võrra sõidukite selliste lähitoimeradarseadmete puhul, mis on paigaldatud mootorsõidukitele, mille kohta on tüübikinnitustaotlus esitatud enne 1. jaanuari 2018.
            
         
               (6)
            
            
               Võttes arvesse asjaolu, et sagedusalas 23,60–24 GHz on raadioastronoomiale, Maa-uuringute satelliitsidele ja kosmoseuuringute passiivraadiosidele tagatud rahvusvaheline kaitse ning et kõnealune sagedusala on erandkorras otsusega 2005/50/EÜ määratud lähitoimeradarite jaoks, ei ole võimalik sellisel otstarbel kasutamise aega pikendada. Lisaks on sagedusala 24–24,25 GHz määratud tööstuslikuks, teaduslikuks ja meditsiiniliseks kasutuseks (ISM-sagedusala).
            
         
               (7)
            
            
               CEPTi ühitatavusuuringutest, mis käsitlevad ka teatavaid sõjalisi süsteeme, selgub, et tehniliselt otstarbekas alternatiivlahendus võib olla sagedusala 24,25–27,50 GHz. Sagedusest 26,50 GHz ülespoole jääva sagedusala on NATO kavandanud sõjalisel otstarbel kasutatavate tava- ja mobiilsidesüsteemide jaoks.
            
         
               (8)
            
            
               Otsusega 2005/50/EÜ kehtestatud 7 % kasutuskünnis tuleks säilitada, kuna puuduvad tõendid selle kohta, et kõnealune künnisväärtus ületatakse enne sagedusalale 79 GHz üleminekut, ning ka selleks, et rõhutada asjaolu, et sagedusala 24 GHz kasutamine on ajutine lahendus.
            
         
               (9)
            
            
               Komisjon peaks liikmesriikide abil jätkuvalt jälgima käesoleva otsuse kohaldamist ning künnisväärtuse puhul eelkõige seda, et teistele sagedusala kasutajatele ega naabersagedusaladele ei põhjustataks kahjulikke häireid, olenemata sellest, kas 7 % künnisväärtust ületatakse või mitte.
            
         
               (10)
            
            
               Seepärast tuleks otsust 2005/50/EÜ vastavalt muuta.
            
         
               (11)
            
            
               Käesoleva otsusega ettenähtud meetmed on kooskõlas raadiospektrikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2005/50/EÜ muudetakse järgmiselt:
   
               1)
            
            
               artikli 2 punkt 5 asendatakse järgmisega:
               
                           „5.
                        
                        
                           „kontrollkuupäevad” – 30. juuni 2013 sagedusala 21,65–24,25 GHz puhul ning 1. jaanuar 2018 sagedusala 24,25–26,65 GHz puhul;”;
                        
                     
         
               2)
            
            
               artiklit 3 muudetakse järgmiselt:
               
                           a)
                        
                        
                           teises lõigus asendatakse tekst „kontrollkuupäevani” tekstiga „kontrollkuupäevadeni”;
                        
                     
                           b)
                        
                        
                           kolmandas lõigus asendatakse fraasid „kõnealust kuupäeva” ja „kõnesolevat kuupäeva” tekstiga „kõnealuseid kuupäevi”;
                        
                     
                           c)
                        
                        
                           kolmanda lõigu järele lisatakse järgmine lõik:
                           „Tähtaega 1. jaanuar 2018 pikendatakse nelja aasta võrra sõidukite selliste lähitoimeradarseadmete puhul, mis on paigaldatud mootorsõidukitele, mille kohta on tüübikinnitustaotlus esitatud vastavalt direktiivi 2007/46/EÜ artikli 6 lõikele 6 ja millele on tüübikinnitus (3) antud enne 1. jaanuari 2018.
                        
                     
         
               3)
            
            
               artiklit 5 muudetakse järgmiselt:
               
                           a)
                        
                        
                           lõike 1 punktis d asendatakse tekst „kontrollkuupäev on jätkuvalt asjakohane” tekstiga „kontrollkuupäevad on jätkuvalt asjakohased”;
                        
                     
                           b)
                        
                        
                           lõiked 2 ja 3 jäetakse välja;
                        
                     
                           c)
                        
                        
                           lõige 4 asendatakse järgmisega:
                           „4.   Liikmesriigid abistavad komisjoni lõikes 1 osutatu jälgimisel, tagades, et vajalik teave, eelkõige lisaga ettenähtud teave kogutakse ja esitatakse komisjonile õigel ajal.”
                        
                     
         Artikkel 2
   Käesolev otsus on adresseeritud liikmesriikidele.
   
      Brüssel, 29. juuli 2011
      
         
            Komisjoni nimel
         
         
            asepresident
         
         Neelie KROES
      
   
   
      (1)  EÜT L 108, 24.4.2002, lk 1.
   
      (2)  ELT L 21, 25.1.2005, lk 15.
   
      (3)  ELT L 263, 9.10.2007, lk 1.”;